***Super Mario Land 2: 6 Golden Coins*** (スーパーマリオランド2 6つの金貨, *Sūpā Mario Rando Tsū: Muttsu no Kinka*) er et plattformspill utviklet og utgitt av Nintendo til den bærbare spillkonsollen Game Boy.

Spillet ble lansert 21. oktober 1992 i Japan, 1. november 1992 i Nord-Amerika og 28. januar 1993 i Europa. Forgjengeren, *Super Mario Land*, ble også gitt ut til Game Boy.

Målet med «Super Mario Land 2» er å nå slutten av hvert nivå, samtidig som man unngår eller beseirer forskjellige fiender. Spillet beholder flere fiender fra Mario-serien, for eksempel Goomba eller Koopa Troopa. Men den introduserer også flere nye fiender. Fiender kan vanligvis beseires ved å hoppe på hodet deres, eller kaste ildkuler på dem. Ved hjelp av «Warp Pipes» kan spilleren gå inn i skjulte områder, eller oppdage snarveier, mynter eller blokker som skjuler blant annet mynter eller andre gjenstander.

I motsetning til i tidligere Mario-spill, kan ikke mynter akkumuleres for å automatisk gi ekstra liv. I stedet kan myntene brukes til å spille spill i et spesielt område, som belønner med liv eller andre power-ups. For å vinne liv, må spilleren i stedet finne hjerter. Etter å ha drept 100 fiender, kommer en stjerne for å gi en kort periode med uovervinnelighet når den berøres. Slike stjerner kan også bli funnet andre steder i spillet.

Det er til sammen 32 nivåer. Men det finnes også enkelte hemmelige nivåer i spillet som bare kan nås ved å finne alternative utganger fra de vanlige nivåene. Hvis en spiller mister et liv på disse hemmelige nivåene, blir de automatisk returnert til nivået hvor den hemmelige utgangen ble oppdaget. Hver sone har også en spesiell fiende, som må beseires for å få tak i en av de 6 myntene. Hvis spilleren mister alle Marios liv, blir alle de 6 myntene returnert til disse fiendene. I så fall må disse fiendene beseires igjen, for å få tak i myntene en gang til.

Super Mario Land 2 har tre returnerende power-ups: Super Mushroom, Fire Flower og Star Man. Super-soppen kan øke Marios størrelse. Ildblomsten gir Mario muligheten til å skyte ildkuler mot fiender, og Starman gjør Mario uovervinnelig for en kortere stund. Både Super Mushroom og Fire Flower lar også Mario gjøre et spinnhopp, akkurat som i Super Mario World. Det finnes også en Magic Carrot power-up, som forvandler Mario til en Bunny Mario. Denne versjonen av Mario kan hoppe høyere, eller hoppe gjentatte ganger ved å holde nede hoppe-knappen.

Handling
--------

Handlingen i «Super Mario Land 2» finner sted umiddelbart etter hendelsene fra Super Mario Land. Samtidig som Mario er bortreist, setter en misunnelig tidligere bekjent ved navn Wario en ond trylleformel over hele Marios private øy, Mario Land, og hjernevasker hele befolkningen i området. Dette får alle innbyggerne til å tro at Wario er deres egentlige herre, og at Mario er deres fiende. Warios motiv bak dette plutselige angrepet var å ta kontroll over Marios slott, fordi han ønsker sitt eget enorme palass.

Etter å ha reist gjennom hele «Mario Land» og fått tak i alle de seks gull-myntene, får Mario igjen adgang til slottet sitt. Der må Mario konfrontere og beseire Wario, for å bryte trolldommen og få Marios slott til å gå tilbake til dens normale form. Etter å ha samlet alle gull-myntene, låses Marios palass opp - hvor Mario må slåss mot Wario i slottets tronsal. For å beseire Wario er Mario nødt til å hoppe på hodet hans tre ganger, en prosess som deretter må gjentas i ytterligere to andre rom i slottet.

Mottagelse
----------

| Samling av flere omtaler |
| --- |
| Samler | Poengsum |
| GameRankings | 79,56 % |
| Omtaler |
| Publikasjon | Poengsum |
| AllGame | 4.5/5 stjerner4.5/5 stjerner4.5/5 stjerner4.5/5 stjerner4.5/5 stjerner |
| *Electronic Gaming Monthly* | 87.5/100 |
| Nintendo Power | 3.7/5 |

*Official Nintendo Magazine* har rangert *Super Mario Land 2* som det 44. spillet på sin liste over de 100 beste Nintenospillene.

Referanser
----------

1. 1 2 3  «Game Rankings Super Mario Land 2: 6 Golden Coins Reviews». GameRankings.com. Besøkt 3. november 2012.
2. ↑  Kosydar, Aaron. «Super Mario Land 2: 6 Golden Coins - Review». AllGame. Arkivert fra originalen 11. november 2014. Besøkt 5. mai 2015.  «Arkivert kopi». Arkivert fra originalen 14. november 2014. Besøkt 12. februar 2016.
3. ↑  «Arkivert kopi». Arkivert fra originalen 25. februar 2009. Besøkt 12. februar 2016.

Eksterne lenker
---------------

* (en) *Super Mario Land 2: 6 Golden Coins* hos MobyGames Rediger på Wikidata

* (en) *Super Mario Land 2: 6 Golden Coins* hos Giant Bomb Rediger på Wikidata

* (en) *Super Mario Land 2: 6 Golden Coins* hos Internet Game Database Rediger på Wikidata

* (en) *Super Mario Land 2: 6 Golden Coins* hos GameSpot Rediger på Wikidata

* (en) *Super Mario Land 2: 6 Golden Coins* hos IGN Rediger på Wikidata

* (en) *Super Mario Land 2: 6 Golden Coins* hos VGMdb Rediger på Wikidata

* (en) *Super Mario Land 2: 6 Golden Coins* hos GameFAQs Rediger på Wikidata

| * v
* d
* r
*Super Mario*-spill |
| --- |
| Konsoll | 
* *Super Mario Bros.*
* *The Lost Levels*
* *Bros. 2*
* *Bros. 3*
* *World*
* *World 2: Yoshi's Island*
* *64*
* *Sunshine*
* *Galaxy*
* *New Super Mario Bros. Wii*
* *Galaxy 2*
* *New Super Mario Bros. U*
* *3D World*
* *Maker*
* *Odyssey*
* *Maker 2*

 |  |
| Håndholdt | 
* *Land*
* *Land 2*
* *New Super Mario Bros.*
* *3D Land*
* *New Super Mario Bros. 2*
* *Run*

 |

Portal: Videospill